Antonijs Springovičs

**Antonijs Springovičs** (1876–1958) var katolsk latvisk prelat som ble den første erkebiskop av Riga i 1923.
## Liv og virke
### Prest
Antonijs Springovičs begynte i 1897 på Det keiserlige romersk-katolske teologiske akademi i Sankt Petersburg. Han fikk magistergrad i teologi. Han ble ordinert til prest av Bolesław Hieronim Kłopotowski, erkebiskopen av Mohilev den 24. juni 1901.

Den 29. september 1918 ble bispedømmet i Riga gjenopprettet og Eduard O'Rourke ble utnevnt til den første biskopen. O'Rourkes posisjon i Riga var problematisk idet tyske styrker okkuperte byen tidlig i 1919. Ved slutten av første verdenskrig var den kirkelige organisasjonen stort sett ødelagt, og bare noen få prester var aktive. O'Rourke snakket ikke latvisk, men prøvde å oppmuntre latviske prester. Han trakk seg etter at en ny regjering i Latvia ble utnevnt og det var en folkebevegelse som ba om en etnisk latvisk biskop.

### Biskop av Riga
Den 14. april 1920 utnevnte pave Benedikt XV Springovičs til biskop O'Rourkes etterfølger med bullen *Hodies nos*. Han ble ordinert til biskop den 22. august 1920 av biskop Juozapas Skvireckas.

### Erkebiskop, så metropolitanerkebiskop, av Riga
Den 25. november 1923 ble Springovičs utnevnt til den første erkebiskopen av Riga etter at bispedømmet ble elevert den 25. oktober 1923. I november 1926 ble han tildelt den latviske trestjerneordenen. Den 8. mai 1937 ble Springovičs metropolitanerkebiskop etter at det suffraganbispedømmet Liepāja ble opprettet. I 1939 ble han tildelt en æresdoktorgrad fra Universitetet i Latvia.

**Sovjetisk okkupasjon:** Erkebiskop Springovičs sto overfor en rekke utfordringer under den sovjetiske okkupasjonen. Det teologiske fakultetet ved Universitetet i Latvia ble stengt, og bibliotekets bøker ble konfiskert. Springovičs forble i Latvia under påskudd av dårlig helse etter at han ble beordret til å dra. 

Den 7. mars 1946 ble hovedseminaret i Riga gjenåpnet etter at det var blitt stengt av sovjeterne. 

Erkebiskop Springovičs døde den 1. oktober 1958. Begravelsen hans fant sted den 6. oktober i *St. Jakobs katedral* i Riga. Requiemmessen ble feiret av biskop Pēteris Strods. Springovičs ble gravlagt på St Michaels kirkegård i Riga.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Biskop Claudio Rangoni (1559–1621) *1593
*Erkebiskop Wawrzyniec Gembicki (1559–1624) *1601
*Erkebiskop Jan Wężyk (1575–1638) *1620
*Biskop Piotr Gembicki (1585–1657) *1637
*Biskop Jan Gembicki (1602–1675) *1653
*Biskop Bonawentura Dobrogost Madaliński (1623–1691) *1672
*Biskop Jan Małachowski (1623–1699) *1677
*Erkebiskop Stanisław Szembek (1651–1721) *1690
*Biskop Felicjan Konstanty Szaniawski (1668–1732) *1707
*Biskop Andrzej Stanisław Załuski (1695–1758) *1724
*Erkebiskop Adam Ignacy Komorowski (1699–1759) *1749
*Erkebiskop Władysław Aleksander Łubieński (1703–1767) *1758
*Biskop Andrzej Mikołaj Stanisław Kostka Młodziejewski (1717–1780) *1767
*Biskop Kasper Kazimierz Kolumna Cieciszowski (1745–1831) *1775
*Biskop Franciszek Borgiasz Mackiewicz (1756–1842) *1817
*Biskop Michał Piwnicki (1771–1855) *1827
*Erkebiskop Ignacy Ludwik Pawłowski (1776–1842) *1829
*Erkebiskop Kazimierz Roch Dmochowski (1780–1851) *1841
*Erkebiskop Wacław Żyliński (1803–1863) *1848
*Biskop Aleksander Kazimierz Bereśniewicz (1823–1907) *1859
*Biskop Szymon Marcin Kozłowski (1829–1899) *1883
*Biskop Mieczyslaw Leonard Pallulon (1834–1908) *1883
*Biskop Anton Karaś (Karosas) (1856–1947) *1907
*Biskop Juozas Skvireckas (1873–1959) *1919
*Erkebiskop *Antonijs Springovičs* (1876-1958) *1920

## Referanser